hvat er eitt cpr-nummar?
eitt cpr-nummar (ella persónsnummar) er tann danska útgávan av einum p-tali. Í cpr-nummarinum eru 10 taltekin, ið persónliga eyðkenna ein persón. tað vil við øðrum orðum siga, at eingin í natiónini hevur sama cpr-nummar sum tú.
hvussu er eitt cpr-nummar samansett?
føðidato, mánaður og ár - ddmmÁÁÁÁ - xxxx. dømi: 12-03-78 – 1534
fyri at søkja su, er neyðugt við einum cpr-nummari. tað er ikki nokk at brúka føroyska p-talið, og tí skal mann hava eitt danskt cpr-nummar. føroyingar, ið eru føddir í danmark, hava tann fyrimunin, at teir eru føddir við einum donskum cpr-nummari.
hevur tú ikki eitt cpr-nummar, skalt tú møta persónligt á borgerservice. borgerservice er at finna á rantzausgade 6, 9000 aalborg. fyri at fáa cpr-nummarið, er neyðugt at hava búðstað í danmark.
hevur tú ikki nakran búðstað, er ikki møguligt at fáa cpr-nummar á borgerservice. tískil er neyðugt at útfylla eitt umsóknarblað, sum saman við einum avriti av tínum passi, skal latast inn á tínum úbúgvingarstovni. tað vil siga, at um ein skal lesa ha.jur, skal umsóknin og eitt avrit av passinum, latast inn á su-kontórinum hjá tí juridiska stovninum. nakrar vikur seinni, fær mann eitt bræv frá su - stýrinum við einum cpr-nummari.